David Munrow

David Munrow (1942–1976) var en engelsk musiker, komponist og musikkforsker.

Med utgangspunkt i sine erfaringer som sanger, pianist og fagottist, lærte Munrow å spille en rekke historiske blåseinstrumenter: krumhorn, cornamuse, kortholt, pommer, rankett, rauschpfeife og skalmeie. Han fikk likevel særlig betydning som utøver og pedagog på blokkfløyte.

Munrow og Christopher Hogwood grunnla i 1967 ensemblet Early Music Consort som de drev fram til det ble nedlagt etter Munrows død i 1976. I løpet av sin korte karriere spilte Munrow inn over femti album. I tillegg til mange innflytelsesrike innspillinger med Early Music Consort, spilte han også inn med Michael Morrows Musica Reservata, Alfred Deller og The King's Singers. Munrow var aktiv på hele tidligmusikkfeltet, men tyngdepunktet lå på middelalder- og renessansemusikk.

Referanser

Kilder 
 Biografi på Munrows hjemmesider, davidmunrow.org. Lest 7. juli 2017.

Eksterne lenker 
 
 
 
 

Blokkfløytister
Multiinstrumentalister
Britiske komponister